AD-11-07-gruppe5

toc =**Orienteringsløb med QR-koder ** =

**Oversigt**
 * Kategori || Orienteringsløb med QR-koder ||
 * Alderstrin || 8.-9.klasse ||
 * Fag || I princippet hvilket som helst fag; i dette eksempel har vi taget ud gangspunkt i samfundsfag ||
 * Estimeret tidsforbrug || Produktion: 3-4 lektioner, O-løb: 1 lektion pr. gruppe ||
 * Fagligt indhold || Sociale og kulturelle forskelle i Danmark ||
 * Formål (fælles mål) || Eleverne skal:
 * fremskaffe empiriske oplysninger, der beskriver forskelle og ligheder i befolkningens levevilkår, levevis, tilhørsforhold og forestillinger
 * anvende deres viden om sociale og kulturelle forhold som baggrund for at diskutere sociale problemer og konflikter ||
 * Teknisk platform || Smartphones/tablets, computere ||

**Vejledning til QR-koder**
Vejledning til oprettelse af QR-koder

media type="custom" key="24404748"

Vejledning til scanning af QR-koder

media type="custom" key="24404744"

= = = **Undervisningsforløb** =

Mål for undervisningsforløbet
Dette specifikke undervisningsforløb har til formål at videreudvikle elevernes kompetencer inden for følgende trinmål for samfundsfag efter 9. klassetrin:

//Undervisningen skal lede frem mod, at eleverne har tilegnet sig kundskaber og færdigheder, der sætter dem i stand til at…//
 * fremskaffe empiriske oplysninger, der beskriver forskelle og ligheder i befolkningens levevilkår, levevis, tilhørsforhold og forestillinger
 * anvende deres viden om sociale og kulturelle forhold som baggrund for at diskutere sociale problemer og konflikter

Derudover har undervisningsforløbet til formål at videreudvikle elevernes kompetencer inden for digital dannelse jf. Faghæfte 48 - IT og mediekompetencer i folkeskolen:

//Eleverne må lære...//
 * at kunne beherske kontinuerlige, foranderlige og uformelle læringssituationer – med andre ord udvikle kompetencen “at lære at lære”.

Dannelsessyn
Undervisningsforløbet er udarbejdet ud fra et kategorialt dannelsessyn, hvor målet både er, at eleverne skal tilegne sig samfundsfaglig viden og videreudvikle en række metodiske og funktionelle færdigheder inden for it og samarbejde.

Selve undervisningen i og med it begrundes med, at skolen også har til formål at kompetenceudvikle og klargøre eleverne til et samfund præget af digitale medier. Eleverne har allerede forud for skolen og undervisning stiftet bekendtskab med it, men elevernes it-kompetencer bør kvalificeres, så de formår at forholde sig bl.a kildekritisk.

Læringssyn
Undervisningsforløbet hviler på et socialkonstruktivistisk læringssyn. Undervisningsforløbet er således lavet ud fra en forventning om, at læring foregår i samspil med andre. Eleverne skal i grupper selv definere, hvilken viden, de vil opnå og selv finde ud af, hvor de skal opnå denne viden. I dette forløb vil eleverne både kunne finde hjælp hos hinanden, hos læreren og i semantiske læremidler, som fx internettet.

Vi har en forventning om, at undervisning i og med it vil kunne fungere som en motiverende faktor i forløbet, idet eleverne da vil blive præsenteret for noget, der på den ene side er velkendt og på den anden side anderledes. Eleverne vil med stor sandsynlighed være blevet præsenteret for QR-koder før, men det vil højst sandsynligt være nyt for dem selv at skulle producere dem samt at skulle anvende koderne i en samfundsfaglig sammenhæng. Derudover er selve produktionen af QR-koderne forholdsvis enkel, og selve produktionsresultatet er tydeligt.

Fagsyn
Samfundsfag er et fag, hvor diskussioner og debatter ofte kan fylde meget i undervisningen. Men argumenter og holdninger skal være begrundede. Eleverne skal udvikle kompetencer til at udvælge, formidle og forholde sig kritisk til samfundsfaglig viden samt kunne anvende denne i faglige diskussioner.

Undervisningsforløbets indhold
I dette undervisningsforløb skal eleverne i grupper udarbejde et orienteringsløb á 30 minutters varighed. Posterne i o-løbet er elevproducerede spørgsmål med et samfundsfagligt emne som indhold. Grupperne skal derfor forud for o-løbet, selv have fundet digitalt materiale, der knytter sig til det givne emne, sætte sig ind i det, reflektere over det og udarbejde relevante spørgsmål. Derefter skal grupperne lave QR-koder til posterne, hvor klassekammeraterne kan søge hjælp til svarene. Afslutningsvis samles klassen til en diskussion om orienteringsløbets emne. Målet er, at eleverne her vil være i stand til at argumentere og diskutere reflekteret.

Anvendelsen af QR-koder i dette undervisningsforløb understøtter gruppernes arbejde, da det effektiviserer formidlingsprocessen.

**Metode og læreproces** Forud for undervisningen skal eleverne have set introduktionsvideoerne, “[|Instruktion til QR-koder]” “[|Sådan scanner du en QR-kode]”. Idet læremidlet er et forholdsvis enkelt digitalt læremiddel at anvende, vil det være muligt at effektivisere tiden i undervisningen, ved at eleverne forud for undervisningen er introduceret til brug og produktion af QR-koder.

Idet undervisningen primært baseres på elevproduktion, vil lærerens opgave være at fungere som vejleder og sparringspartner. Derudover vil læreren løbende kunne evaluere formativt på elevernes proces. I den afsluttende fællesdiskussion i klassen kan lærerens rolle være mere styrende i og med, at det vil være lærerens opgave at opretholde diskussionen. Læreprocessen er proces- og produktorienteret, idet eleverne løbende i processen udvikler faglig indsigt og ender ud med et endeligt produkt, de kan præsentere for andre. Derudover skal eleverne forholde sig til deres egen formidling i selve produktet.

Der foregår formelle læreprocesser i undervisningsforløbet. De formelle læreprocesser findes i den samfundsfaglige viden, eleverne opnår. Derudover findes en formel læringsproces også ved elevernes kendskab til produktion af QR-koder. En række uformelle læreprocesser findes også i undervisningsforløbet. Eleverne skal lære at arbejde i grupper, at formidle i tekst, billeder og/eller lyd, at orientere sig samt at argumentere og begrunde holdninger.

Teknik og rammer
Der findes både muligheder og begrænsninger ved at bruge det digitale læremiddel, QR-koder.

Muligheder og fordele
//Tilgængelighed// Kodningen af QR-koder kan findes gratis på internettet. Flere hjemmesider tilbyder QR-kode-produktion. Man kan kode på både smartphones og tablets, men mest hensigtsmæssigt er det at benytte computere til selve kodningen for overskuelighedens skyld.

QR-scannere er også let tilgængelig. Selve QR-scanneren kan downloades som app til smartphones og tablets. Fx findes appen “QR-reader” til IOS-produkter, appen “QR Droid” til Android-telefoner. Begge er gratis og hurtige at downloade.

//Effektivitet// QR-koderne tilbyder en effektivitet, som henvisningen til links ikke i samme grad opnår. Ved at benytte QR-koder frem for links slipper eleverne for at skulle indtaste lange og ofte besværlige URL adresser. Derudover bliver linkene automatisk gemt på elevernes apps, hvilket gør det nemt for eleverne at finde dem igen.

//Modaliteter// Brugen af QR-koder muliggør, at eleverne kan producere et O-løb med inddragelse af forskellige modaliteter, fx PDF-filer, fotos fra telefonerne, billeder, hjemmesider, videoer, statistikker. Eleverne vil både som lærende og som didaktiske designere gøre brug af QR-koderne som et funktionelt medieringsredskab, der fungerer kommunikativt.

Begrænsninger
//Tilgængelighed// Undervisning med QR-koder forudsætter, at eleverne har adgang til både smartphones/tablets og computere. Alternativt kan man nøjes med smartphones. Derudover kan begrænset internetdækning være en hindring.

//Batterilevetid// Man bør være opmærksom på, at telefonerne vil bruge mere strøm end normalt, når man benytter appen.

Elevforudsætninger
Eleverne er digitale indfødte, og det kan dermed formodes, at de har et overordnet kendskab til digitale medier. Disse kompetencer vil for eleverne være en ressource de kan inddrage i mødet med nye anvendelsesmetoder af det digitale læremiddel, hvilket forhåbentligt vil kunne fungere som en motiverende faktor.

**Evaluering af produktet og processen** Kriterier for opfyldelse af læringsmålene:

//Eleverne formår at...//
 * fremskaffe og udvælge nuanceret empirisk viden om et givent emne.
 * formidle deres samfundsfaglige viden videre i O-løbet vha. kvalificerede spørgsmål og QR-koder.
 * argumentere og begrunde holdninger i diskussionen.

I forløbet vil det være muligt både at evaluere formativt og summativt. Læreren vil i sin vejlederrolle løbende kunne evaluere på elevernes proces og opnåede læring, og slutteligt vil O-løbet være en indikator for om eleverne formår at benytte samfundsfaglige termer, henvise til relevante links, inddrage den indsamlede empiri i klassediskussioner.

= =